33. ΑΠΟΦΑΣΙΣ ΠΡΟΕΔΡΟΥ ΚΥΒΕΡΝΗΣΕΩΣ ΚΑΙ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ  ΒΙΟΜΗΧΑΝΙΑΣ Αριθ. 9882/626 της 25 Ιαν./10 Φεβρ. 1961 (ΦΕΚ Β' 48) Περί ασκήσεως των αρμοδιοτήτων του Συμβουλίου Επαγγελματικής Εκπαιδεύσεως υπό του ΑΣΕΠ Επαγγελματικής Εκπαιδεύσεως. Έχοντες υπ' όψει τας διατάξεις του άρθρ. 1 του Ν.Δ. 3973/1959 "περί ενοποιήσεως και συντονισμού της Διοικήσεως της Επαγγελματικής Εκπαιδεύσεως", αποφασίζομεν: Ορίζομεν όπως αι αρμοδιότητες του παρά τω Υπουργείω Βιομηχανίας Συμβουλίου Επαγγελματικής Εκπαιδεύσεως επί των δια της υπ' αριθ. 135009/ 16.11.1959 αποφάσεως ημών υπαχθεισών εις την αρμοδιότητα του Υπουργείου Εθνικής Παιδείας και Θρησκευμάτων Επαγγελματικών Σχολών ασκούνται μέχρι της εκδόσεως των υπό Ν.Δ. 3971/59 και 3973/1959 προβλεπομένων σχετικών Β.Δ/των υπό του παρά τω Υπουργείω Εθνικής Παιδείας και Θρησκευμάτων Ανωτάτου Συμβουλίου Εκπαιδευτικού Προγράμματος Επαγγελματικής Εκπαιδεύσεως. 